პრასკოვია უვაროვას არქეოლოგიური ექსპედიცია კავკასიაში (1886)
პრასკოვია უვაროვას არქეოლოგიური ექსპედიცია კავკასიაში [22 ივლისი (3 აგვისტო) — 20 აგვისტო (1 სექტემბერი), 1886] — პრასკოვია უვაროვას მიერ ორგანიზებული 1886 წლის ექსპედიცია კავკასიაში. ექსპედიციის ფარგლებში მოვლილი იქნა მხარეები: შავიზღვისპირეთი, აფხაზეთი, სამცხე. ექსპედიციის წევრები: ჯგუფის ხელმძღვანელი — პრასკოვია უვაროვა; ფოტოგრაფი — კ. ა. მიხაილოვი; სოხუმის მთიელთა სკოლის ზედამხედველი — კ. მაჭავარიანი, ჩერნიავსკი, არქიტექტორი — ნ. ვ. ნიკიტინი და სიზოვი.